Kabupaten Dharmasraya

Kabupaten Dharmasraya adolah salah satu kabupaten nan barado di Provinsi Sumatera Barat, Indonesia, nan wilayahnyo babateh juo jo Provinsi Riau jo Jambi. Kabupaten ko dibantuak dek Undang-undang no. 38 Taun 2003, di ma sabalunnyo wilayah iko adolah bagian dari kabupaten Sawahlunto-Sijunjung. Ibu kota kabupaten ko adolah Pulau Punjung.
 Sijarah 
Namo Dharmasraya patamo kali tasabuik pado batu basurek Padang Roco (1347 M), nan pado maso tu marupoan pusek Karajaan Malayupura, nan dipimpin dek rajo-rajo dari wangsa Mauliwarmadewa. Batu basurek ko tapahek pado aleh (lapik) patuang Amoghapāśa Lokeśvara, nan dibao dari Jawa dek ampek pajabaik Karajaan Singhasari ateh parentah Maharajo Sri Kertanagara. Tigo situs kompleks biaro paninggalan karajaan lamo tu, iyolah situs Padang Roco, situs Pulau Sawah jo situs Bukik Awang Maombiak, talatak di Nagari Siguntua di kecamatan Sitiung.

Pado maso satalah masuaknyo agamo Islam di Minangkabau, di wilayah ko badiri Karajaan Siguntua, nan para panguasonyo bagala Sutan atau Sultan. Paninggalan sijarah karajaan Islam ko antaro lain barupo naskah, musajik kuno, rumah gadang, sarato cap mohor (stempel) karajaan nan batulis jo uruf Arab.
jmpl|300x300px|Balai Nagari Silago pado taun 1877-1879
Sabagai kabupaten nan baru, Kabupaten Dharmasraya kudian dirasmikan pado tanggal 7 Januari 2004 dek Gubernur Sumatera Barat ateh namo Menteri Dalam Negeri, dan kagiatan pamarentahan dimulai pado tanggal 10 Januari 2004 dek Pjs Bupati Dharmasraya. Pado tanggal 12 Agustus 2005, tapiliahlah Bupati jo Wakil Bupati Kabupanten Dharmasraya malalui pilkada lansuang.

 Pamarentahan 

 Bupati 

 Dewan Perwakilan 

 Kecamatan 
Kabupaten Dharmasraya tadiri dari 11 kecamatan, nan malingkupi 52 nagari jo 260 jorong.Jumlah Nagari dan Jorong di Kabupaten Dharmasraya, (2016), BPS Kabupaten Dharmasraya. Diakses 26 Juli 2018. Parincian laweh wilayah jo ibu kota satiok kecamatan tu sbb.:Ibukota Kecamatan di Kabupaten Dharmasraya, (2016), BPS Kabupaten Dharmasraya. Diakses 26 Juli 2018.Luas Wilayah Menurut Kecamatan di Kabupaten Dharmasraya (2016), BPS Kabupaten Dharmasraya. Diakses 26 Juli 2018.
 No  Namo kecamatan  Ibu kota kecamatan   Laweh wilayah 1  Kecamatan Asam Jujuhan  Sungai Limau   485,41 km² 2  Kecamatan IX Koto  Silago  500,50 km² 3  Kecamatan Koto Baru  Koto Baru  221,20 km² 4  Kecamatan Koto Besar  Koto Besar  560,57 km² 5  Kecamatan Koto Salak  Koto Salak  121,45 km² 6  Kecamatan Padang Laweh  Padang Laweh  60,62 km² 7  Kecamatan Pulau Punjung  Sungai Dareh  443,16 km² 8  Kecamatan Sitiung  Sitiung  124,57 km² 9  Kecamatan Sungai Rumbai  Sungai Rumbai  51,06 km² 10  Kecamatan Timpeh  Tabek  323,01 km² 11  Kecamatan Tiumang  Tiumang  134,43 km²

 Geografi 
Wilayah Kabupaten Dharmasraya talatak antaro 0°47'7" – 1°41'56" Lintang Selatan jo 101°9'21" – 101°54'27" Bujua Timur. Di sabalah utara babateh jo Kabupaten Sijunjung jo Kabupaten Kuantan Singingi (Riau), di timur jo Kabupaten Tebo jo Kabupaten Bungo (kaduonyo Jambi), di selatan jo Kabupaten Bungo jo Kabupaten Kerinci (kaduonyo Jambi), sarato di barat jo Kabupaten Solok jo Kabupaten Solok Selatan.

 Panduduak 
Jumalah panduduak Kabupaten Dharmasraya badasa sensus taun 2016 adolah sabanyak 229.313 jiwa, di ma nan 118.801 jiwa adolah lalaki jo nan 110.512 jiwa adolah padusi.Jumlah Penduduk Menurut Jenis Kelamin dan Kecamatan di Kabupaten Dharmasraya, (2016), BPS Kabupaten Dharmasraya. Diakses 27 Juli 2018. Samantaro jumalah angkatan karajo kabupeten ko manuruik sensus taun 2015 adolah sabanyak 102.861 jiwa.Jumlah Angkatan Kerja di Kabupaten Dharmasraya, (2015), BPS Kabupaten Dharmasraya. Diakses 27 Juli 2018.

Manuruik sensus taun 2003, kabupaten ko diunyi dek panduduak dari baragam suku bangsa, yaitu: 
 Minang 62,93%, 
 Jawa 32,96%, 
 Sunda 1,49%, 
 Batak 0,88%, 
 Malayu 0,71% jo 
 Suku banso lainnyo 1,03%.
Baragamnyo suku banso nan ado di kabupaten ko dipangaruahi dek antaro taun 1977-2002 Kabupaten Dharmasraya marupkoan salah satu daerah tujuan transmigrasi dari Jawa. Di antaro kalompok transmigrasi dari Jawa adolah nan barasa dari Wonogiri nan tapaso pindah dek karano dibangunnyo Waduk Gajah Mungkur di sinan.

 Caliak pulo 
 Tampek wisata di Kabupaten Dharmasraya

 Rujuakan 

 Pautan lua 
 Situs web resmi Kabupaten Dharmasraya

Dharmasraya
Dharmasraya
Kategori:Kabupaten Dharmasraya